recursal/SuperWikiNEXT-32B huggingface dataset:
**พระจันทรโคจรคุณ (ยิ้ม จนฺทรํสี)** เป็นพระราชาคณะฝ่ายธรรมยุติกนิกาย เจ้าอาวาสรูปแรกของวัดมกุฏกษัตริยารามราชวรวิหาร

ประวัติ
-------

พระจันทรโคจรคุณ เกิดเมื่อวันอังคารขึ้น 8 ค่ำ เดือน 12 ปีมะเส็ง ตรงกับวันที่ 14 พฤศจิกายน พ.ศ. 2352 ชาติภูมิอยู่สามเสน เขตดุสิต กรุงเทพมหานคร โยมบิดาชื่อมา โยมมารดาชื่อคง

ต่อมาในเดือน 7 พ.ศ. 2373 ได้อุปสมบทเป็นพระภิกษุที่วัดราชาธิวาส พระสุเมธมุนี (ซาย พุทฺธวํโส) เป็นพระอุปัชฌาย์ พระบาทสมเด็จพระจอมเกล้าเจ้าอยู่หัวเมื่อทรงพระผนวชเป็นพระกรรมวาจาจารย์ จากนั้นได้ศึกษาภาษาบาลีจนแปลได้ แต่ไม่ได้เข้าสอบ ต่อมาได้ติดตามพระอริยมุนี (ทับ พุทฺธสิริ) ย้ายไปอยู่วัดโสมนัสราชวรวิหาร จนถึงปี พ.ศ. 2402 พระบาทสมเด็จพระจอมเกล้าเจ้าอยู่หัวทรงตั้งเป็นพระราชาคณะอยู่วัดบวรนิเวศราชวรวิหาร

เมื่อพระบาทสมเด็จพระจอมเกล้าเจ้าอยู่หัวทรงตั้งวัดมกุฏกษัตริยารามแล้วเสร็จ ได้ทรงโปรดให้แห่พระจันทรโคจรคุณจากวัดบวรนิเวศวิหารมาเป็นเจ้าอาวาสรูปแรก ในวันศุกร์ ขึ้น 7 ค่ำ เดือน 8 ตรงกับวันที่ 26 มิถุนายน พ.ศ. 2411 ท่านได้ปกครองวัดนี้จนถึงแก่มรณภาพ

อุปนิสัย
--------

สมเด็จพระมหาสมณเจ้า กรมพระยาวชิรญาณวโรรส ได้ศึกษาข้อวัตรปฏิบัติอยู่กับพระจันทรโคจรคุณนานถึง 2 ปี 2 เดือน ได้ตรัสเล่าว่าท่านเป็นพระผู้เคร่งครัดในพระวินัย สมถะ เยือกเย็น เอื้อเฟื้อเผื่อแผ่ ไม่ถือตัวว่าเป็นผู้ใหญ่แม้เมื่ออยู่กับผู้น้อย พูดน้อย ไม่พูดเสียดสีเพ้อเจ้อ ไม่แสดงอาการโกรธเคืองใคร มีสติมาก

สมณศักดิ์
---------

คณะสงฆ์ที่ร่วมอุปสมบทพระบาทสมเด็จพระจุลจอมเกล้าเจ้าอยู่หัว ในปี พ.ศ. 2416   
พระจันทรโคจรคุณ (ยิ้ม จนฺทรํสี) นั่งอยู่แถวหลัง กลางภาพ
* เป็น*พระปลัด* ฐานานุกรมในพระอริยมุนี (ทับ พุทฺธสิริ)
* พ.ศ. 2398 เป็นพระครูสัญญาบัตรที่ *พระครูจันทรโคจรคุณ*
* พ.ศ. 2402 เป็นพระราชาคณะที่ *พระจันทรโคจรคุณ*

มรณภาพ
------

พระจันทรโคจรคุณ ถึงแก่มรณภาพในคืนวันจันทร์ แรม 12 ค่ำ เดือน 10 ตรงกับวันที่ 9 ตุลาคม พ.ศ. 2425 ตอนที่ท่านมรณภาพนั้นเทียนและโคมไฟที่จุดอยู่ต่างดับลงพร้อมกันทั้งที่ไม่มีลมพัด เมื่อภิกษุสามเณรช่วยกันจุดไฟขึ้นใหม่จึงพบว่าท่านมรณภาพแล้ว

ศิษย์ที่สำคัญ
-------------

* สมเด็จพระพุฒาจารย์ (เขียว จนฺทสิริ) วัดราชาธิวาสราชวรวิหาร
* พระวรวงศ์เธอ พระองค์เจ้าพระอรุณนิภาคุณากร วัดราชบพิธสถิตมหาสีมารามราชวรวิหาร
* พระพรหมมุนี (แฟง กิตฺติสาโร) วัดมกุฏกษัตริยารามราชวรวิหาร
* สมเด็จพระมหาสมณเจ้า กรมพระยาวชิรญาณวโรรส วัดบวรนิเวศราชวรวิหาร
* หม่อมเจ้าเพิ่ม ลดาวัลย์

อ้างอิง
-------

เชิงอรรถ

1. 1 2  *จดหมายเหตุวัดมกุฏกษัตริยาราม*, หน้า 64
2. ↑  *พระประวัติตรัสเล่า*, หน้า 58
3. ↑  *พระประวัติตรัสเล่า*, หน้า 68
4. ↑  *จดหมายเหตุวัดมกุฏกษัตริยาราม*, หน้า 71

บรรณานุกรม
* วชิรญาณวโรรส, สมเด็จพระมหาสมณเจ้ากรมพระยา. *พระประวัติตรัสเล่า*. พิมพ์ครั้งที่ 2. กรุงเทพฯ : มหามกุฏราชวิทยาลัย, 2544. 107 หน้า. ISBN 974-399-407-6
* วัดมกุฏกษัตริยาราม. *จดหมายเหตุวัดมกุฏกษัตริยาราม*. กรุงเทพฯ : วัดมกุฏกษัตริยาราม, 2553. 400 หน้า. หน้า 64-72. ISBN 978-974-225-185-7

  



| ก่อนหน้า |  | พระจันทรโคจรคุณ (ยิ้ม จนฺทรํสี) |  | ถัดไป |
| --- | --- | --- | --- | --- |
| **ไม่มี** |  |  **เจ้าอาวาสวัดมกุฏกษัตริยารามราชวรวิหาร** (พ.ศ. 2411 - พ.ศ. 2425) |  | **พระพรหมมุนี (แฟง กิตฺติสาโร)** |
**วัดสร่างโศก** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลคลองด่าน อำเภอบางบ่อ จังหวัดสมุทรปราการ ที่ดินที่ตั้งวัดมีเนื้อที่ทั้งหมด 11 ไร่ 3 งาน 60 ตารางวา 

วัดสร่างโศกสร้างขึ้นประมาณปี พ.ศ. 2300 ไม่ปรากฏหลักฐานว่าใครเป็นผู้สร้าง และได้รับการบูรณปฏิสังขรณ์ให้สมบูรณ์ เมื่อ พ.ศ. 2360 ตามหลักฐานของกรมที่ดิน ระวางที่ 41 ระบุชื่อวัดนี้ว่า **วัดปากอ่าว** แต่ชาวบ้านนิยมเรียกว่า **วัดมอญ** เพราะอยู่ใกล้คลองมอญและบริเวณนี้มีชาวมอญอาศัยอยู่มาก บ้างว่าวัดนี้มีชื่อ **วัดอัฎฐวราราม** เพราะมีกุฏิ 8 หลัง บ้างก็เรียกว่า **วัดอัศวราราม** เพราะวัดนี้เป็นที่ตั้งกองทัพม้าของพระเจ้าตากสินมหาราช ต่อมาภายหลังได้รับการเปลี่ยนแปลงนามวัดใหม่ โดยสมเด็จพระมหาสมณเจ้า กรมพระยาปวเรศวริยาลงกรณ์ เป็น **วัดเตลงรมณ์** หรือ **วัดทะเลงลม** ในปี พ.ศ. 2482 เปลี่ยนนามใหม่เป็น **วัดโพธิ์ทอง** จนในที่สุดทางราชการได้เปลี่ยนนามวัดเสียใหม่เป็น "วัดสร่างโศก" เพื่อให้สอดคล้องกับพระนามของพระองค์หญิงโศกสว่าง พระราชธิดาในพระบาทสมเด็จพระปิ่นเกล้าเจ้าอยู่หัว

ทางด้านการศึกษา วัดได้สร้างโรงเรียนพระปริยัติธรรมสำหรับพระภิกษุและสามเณร และให้ทางราชการสร้างโรงเรียนระดับประถมศึกษาในที่ดินวัด ในสมัยที่พระครูวิมลญาณ เป็นเจ้าอาวาส พ.ศ. 2537 ได้ทำการย้ายวัดจากฝั่งติดคลอง ข้ามมาอยู่อีกฝั่งถนนหนึ่ง เนื่องจากเกิดน้ำท่วมตลอด จนถึงทุกวันนี้ และในปี พ.ศ. 2545 ได้มีการสร้างอนุสาวรีย์สมเด็จพระเจ้าตากสินมหาราชขึ้น

อ้างอิง
-------

1. ↑  "วัดสร่างโศก (วัดมอญ)". อำเภอบางบ่อ จังหวัดสมุทรปราการ.
2. ↑  "เยี่ยมชมศิลปะมอญไหว้พระขอพรขอโชคที่"วัดสร่างโศก"". ช่องเนชั่น.
ประวัติ
-------

**พระครูอาคมวิสุทธิ์ (หลวงพ่อคง สุวัณโณ)** ท่านมีนามเดิมว่า **คง** นามสกุล **ฑีฆายุ** เกิดเมื่อวันที่ 20 กันยายน พ.ศ. 2445 ตรงกับปีที่ 34 ในพระบาทสมเด็จพระจุลจอมเกล้าเจ้าอยู่หัว รัชกาลที่ 5 โยมบิดาชื่อ **นายส้อง** โยมมารดาชื่อ **นางโอง** นามสกุล **ฑีฆายุ** ท่านเป็นบุตรคนหัวปี มีพี่น้องชายหญิงทั้งหมด 11 คน ครอบครัวประกอบอาชีพเกษตรกรรม

ท่านได้เกิดมาในแวดวงของผู้มีวิชาอาคมเป็นที่เลื่องลือ โดย ปู่ของท่าน คือ **หลวงปู่วง** ซึ่งเป็นพระผู้มีวิชาอาคมเป็นที่เลื่องลือในสมัยนั้น และตาของท่าน คือ **หลวงคีรีเขตต์** รับราชการดูแลหัวเมืองตราด-จันทบุรี ผู้มีคาถาอาคมขลัง เป็นผู้มีวิชาทางคงกระพันเป็นเลิศ

อุปสมบท
-------

หลวงพ่อคง อุปสมบทครั้งแรก พ.ศ. 2466 อายุได้ 21 ปี อุปสมบทครั้งที่ 2 ท่านอุปสมบทครั้งที่ 2 เมื่อวันที่ 5 มีนาคม พ.ศ. 2477 หลังจากที่พระบาทสมเด็จพระปกเกล้าเจ้าอยู่หัว รัชกาลที่ 7 ทรงสละราชสมบัติมาแล้ว 3 วันขณะมีอายุได้ 32 ปี ณ วัดชมพูราย จังหวัดตราด  โดยมีพระอุปัชฌาย์ชื่อ **พระอธิการผูก วัดสลัก** ได้ศึกษาธรรมะและวิชาอาคมขลัง อักขระเลขยันต์จากโยมตาชื่อ **หลวงคีรีเขตุ**ที่มีวิชาคงกระพันเป็นเลิศ ตลอดจนพระคณาจารย์ที่เก่งๆ ในสมัยนั้น

การศึกษา
--------

วัยเด็กเข้าเรียนชั้นประถมที่โรงเรียนวัดชมพูทราย จบชั้นประถมปีที่ 3 เมื่อ พ.ศ. 2462 และช่วยทางบ้านหาสมุนไพรของป่าออกมาขาย

งานปกครอง
---------

* พ.ศ.2503 ได้รับแต่งตั้งเป็นเจ้าอาวาสวัดวังสรรพรส อ.ขลุง จ.จันทบุรี
* พ.ศ.2513 รับตำแหน่งพระอธิการ
* พ.ศ.2522 รับพระราชทานสมณศักดิ์เป็นพระครูสัญญาบัตร ชั้นโท ที่ **" พระครูอาคมวิสุทธิ์ "**

อาพาธและมรณภาพ
--------------

ในช่วงท้ายของชีวิตหลวงพ่อได้อาพาธเป็นไข้หวัดใหญ่ และปอดบวม มีโรคแทรกซ้อน เมื่อวันที่ 11 กันยายน พ.ศ. 2532 ลูกศิษย์ได้ส่งหลวงพ่อคง ไปรักษาที่โรงพยาบาลตากสิน จันทบุรี จนพอทุเลา ท่านก็ได้ขอกลับมาที่วัดวังสรรรส และต่อมาอีกไม่กี่วันท่านก็ได้จากพวกเราไปอย่างสงบ ณ วัดวังสรรพรส ในวันที่ 25 กันยายน พ.ศ. 2532 เวลา 10.15 น. รวมสิริอายุได้ 87 ปี 5 วัน นับพรรษาที่ 55

อ้างอิง
-------

* หนังสือสุดยอดพระคณาจารยทั้งหมด 180 พระองค์

1. ↑  "ประวัติหลวงพ่อคง วัดวังสรรพรส จ.จันทบุรี". คลังข้อมูลเก่าเก็บจากแหล่งเดิมเมื่อ 2018-02-21. สืบค้นเมื่อ 2018-02-06.
2. ↑  หนังสือ หลวงพ่อคง สุวัณโณ ครูประสาร สุขพงษ์ไทย[*ลิงก์เสีย*]
3. ↑   ห้องพระเครื่อง หลวงพ่อคง วัดวังสรรพรส

แหล่งข้อมูลอื่นๆ
----------------

* วัตถุมงคลชื่อดัง[*ลิงก์เสีย*]
* หนังสือชีวประวัติ หลวงพ่อคง

แม่แบบ:พระสังฆาธิการเจ้าอาวาส
**วัดสระสี่มุม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสระพัฒนา อำเภอกำแพงแสน จังหวัดนครปฐม

หลวงพ่ออินทร์ อินฺทปญฺโญ ได้เดินออกธุดงค์จากวัดสว่างอารมณ์ จังหวัดสุรินทร์ ซึ่งเป็นวัดต้นสังกัด ดำเนินธรรมยาตรามาเป็นลำดับ จนถึงพื้นที่หมู่บ้านสระ จังหวัดนครปฐม ประชาชนในละแวกนั้นได้นิมนต์ให้ท่านอยู่จำพรรษาที่บ้านสระ ซึ่งบริเวณนั้นมีสระน้ำอยู่ จากนั้นได้ขออนุญาตตั้งวัดชื่อ "วัดสระสี่มุม" เมื่อ พ.ศ. 2492 หลวงพ่ออินทร์ได้สร้างอุโบสถขึ้น 1 หลัง แล้วเสร็จเมื่อ พ.ศ. 2498 สร้างกุฏิ 3 หลัง ศาลาการเปรียญ 1 หลัง โรงเรียนประชาบาลชื่อว่า โรงเรียนวัดสระสี่มุม ในสมัยพระอาจารย์ลอยเป็นเจ้าอาวาส ได้จัดสร้างกุฏิ 8 หลัง เป็นครึ่งตึกครึ่งไม้ เมื่อ พ.ศ. 2511 ได้สร้างสถานีอนามัยขึ้น 1 หลัง

อาคารเสนาสนะ ได้แก่ อุโบสถกว้าง 10 เมตร ยาว 40 เมตร มีเสาหาญล้อมรอบ ได้รับพระราชทานวิสุงคามสีมาเมื่อวันที่ 10 เมษายน พ.ศ. 2490 ศาลาการเปรียญลักษณะทรงไทย ครึ่งตึกครึ่งไม้ ก่อสร้างแล้วเสร็จเมื่อ พ.ศ. 2539 มีขนาดกว้าง 18 เมตร ยาว 44 เมตร วัดมีปูชนียวัตถุ ได้แก่ พระประธานประจำอุโบสถ เป็นพระพุทธรูปปางสมาธิ สร้างด้วยโลหะ สูง 1 เมตร หน้าตักกว้าง 70 เซนติเมตร สร้างเมื่อ พ.ศ. 2499

รายนามเจ้าอาวาส
---------------

* หลวงพ่ออินทร์ อินฺทปญฺโญ
* พระครูวิบูลคุณวัฒน์ ถามพโล
* พระอธิการประจวบ จารุธมฺโม
* พระมหาบุญเผื่อน สุจิตฺโต

อ้างอิง
-------

1. ↑  "บันทึกประเทศไทย ฉบับที่ 114 จังหวัดนครปฐม". p. 84–85.
2. ↑  "วัดสระสี่มุม". ศูนย์ข้อมูลกลางทางวัฒนธรรม.
**วัดจอมมณี** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเมืองเก่า อำเภอพนมสารคาม จังหวัดฉะเชิงเทรา ที่ดินตั้งวัดมีเนื้อที่ 13 ไร่ มีอาณาเขตพื้นที่ ทิศเหนือ จดคลองท่าลาด ทิศใต้ และทิศตะวันออก จดที่นาชาวบ้าน ทิศตะวันตก จดหมู่บ้าน มีที่ธรณีสงฆ์ จำนวน 1 แปลง เนื้อที่ 9 ไร่ 2 งาน 49 ตารางวา

วัดจอมมณีเป็นวัดที่สร้างขี้นโดยเจ้าจอมมณีเมื่อ พ.ศ. 2450 อย่างไรก็ดี อีกแหล่งข้อมูลระบุว่า ตั้งเมื่อ พ.ศ. 2352 ผู้สร้างวัดคือ ชาวบ้านซึ่งอพยพมาจากเวียงจันทน์ ประเทศลาว มาตั้งบ้านเรือนเป็นหมู่บ้านที่ถาวรแล้ว ชาวบ้านในบริเวณนี้ยังคงพูดภาษาไทยพวน

ภายในวัดมีอาคารเสนาสนะ ประกอบด้วย อุโบสถ ศาลาการเปรียญ หอสวดมนต์ กุฏิสงฆ์ ศาลาอเนกประสงค์ และศาลาบำเพ็ญกุศล

รายนามเจ้าอาวาส
---------------

* พระปลัดด้วง
* พระปลัดประปา
* พระอธิการเฉื่อย
* พระครูประสิทธยติคุณ (เสงี่ยม)
* พระอธิการเทียน ชาคโร
* พระอธิการชัยวัฒน์ กิตฺติวีโร
* พระวันชัย วชิรวีโร

อ้างอิง
-------

1. ↑  "วัดจอมมณี (กองขวา)". แหล่งศิลปกรรมอันควรอนุรักษ์ - สิ่งแวดล้อมศิลปกรรม.
2. ↑  "วัดจอมมณี". พระสังฆาธิการ.
3. ↑  "วัดจอมมณีกองขวา". ศูนย์ข้อมูลกลางทางวัฒนธรรม.
น้ำตกไรน์
**น้ำตกไรน์** (Rheinfall) เป็นน้ำตกขนาดใหญ่ที่สุดของทวีปยุโรป ตั้งอยู่บนแม่น้ำไรน์บริเวณทางเหนือของนครซือริช บริเวณพรมแดนระหว่างรัฐชัฟเฮาเซินกับรัฐซือริชในประเทศสวิตเซอร์แลนด์ น้ำตกแห่งนี้มีความกว้าง 150 เมตรและสูง 23 เมตร ในช่วงฤดูหนาว จะมีปริมาณน้ำเฉลี่ยราว 250 ลูกบาศ์กเมตรต่อวินาที และในฤดูร้อนจะมีน้ำเฉลี่ยมากถึง 600 ลูกบาศ์กเมตรต่อวินาที ปลาทั่วไปไม่สามารถว่ายขึ้นน้ำตกแห่งนี้ได้ มีเพียงปลาไหลเท่านั้นที่มีเทคนิคเฉพาะตัวในการไต่ขึ้นน้ำตก น้ำตกแห่งนี้ถือกำเนิดขึ้นในยุคน้ำแข็งครั้งสุดท้ายเมื่อราว 14,000 ถึง 17,000 ปีที่แล้ว ปัจจุบันถือเป็นหนึ่งในสถานที่ท่องเที่ยวที่มีผู้เยี่ยมชมมากที่สุดในสวิตเซอร์แลนด์

อ้างอิง
-------

1. ↑  "Northeast Switzerland". *Berlitz:Switzerland Pocket Guide*. Princeton, NJ: Berlitz Publishing Company. April 1999. p. 39. ISBN 2-8315-7159-6.
2. ↑  "Lakes and Rivers" (official site). Berne, Switzerland: Presence Switzerland. สืบค้นเมื่อ 2017-11-18.
3. ↑  "Facts & figures". Schaffhausen, Switzerland: Interessensgemeinschaft Rheinfall. คลังข้อมูลเก่าเก็บจากแหล่งเดิมเมื่อ 2016-11-08. สืบค้นเมื่อ 2016-11-07.
**วัดจวนดำรงค์ราชพลขันธ์** หรือภาษามอญเรียกว่า **เพี่ยอะม้อย** เป็นวัดราษฎร์สังกัดคณะสงฆ์ฝ่ายมหานิกาย ในตำบลตลาด อำเภอพระประแดง จังหวัดสมุทรปราการ วัดมีเนื้อที่ 3 ไร่ 2 งาน 36 ตารางวา ที่ธรณีสงฆ์เนื้อที่ 2 งาน 36 ตารางวา

วัดจวนดำรงค์ราชพลขันธ์สร้างขึ้นเมื่อประมาณ พ.ศ. 2430 พระยาดำรงราชพลขันธ์ (จุ้ย คชเสนี) เจ้าเมืองนครเขื่อนขันธ์คนที่ 2 ได้อุทิศถวายจวนและดำเนินการสร้างเป็นวัดขึ้น จึงได้มีนามอย่างนั้น ชาวบ้านเรียกสั้น ๆ ว่า **วัดจวน** ต่อมาก็ได้รับการทำนุบำรุงจากตระกูลคชเสนี วัดได้รับพระราชทานวิสุงคามสีมาเมื่อประมาณ พ.ศ. 2445

ภายในวัดมีอาคารเสนาสนะต่าง ๆ ดังนี้ พระอุโบสถ กว้าง 6 เมตร ยาว 11.6 เมตร กุฏิสงฆ์ จำนวน 6 หลัง ส่วนมากเป็นอาคารทรงไทยโบราณ หอสวดมนต์ ศาลาการเปรียญ สำหรับปูชนียวัตถุมีพระประธานในอุโบสถและรูปเหมือนหลวงปูสุดใจอดีตเจ้าอาวาสรูปที่ 2 มีเสาหงส์ธงตะขาบอยู่หน้าวัด ยังมีเสาหงส์อนุสรณ์ตระกูลคชเสนี ศาลาอเนกประสงค์ และหอระฆังมีคันทวยรูปหงส์

อ้างอิง
-------

1. ↑  "ชุมชนมอญในประเทศไทย - มอญปากลัด มอญพระประแดง จ.สมุทรปราการ". คลังข้อมูลเก่าเก็บจากแหล่งเดิมเมื่อ 2020-02-21. สืบค้นเมื่อ 2020-09-11.
2. ↑  "ย่านเก่าเมืองพระประแดง". *สวนศรีนครเขื่อนขันธ์ บางกะเจ้า*.
3. ↑  "วัดจวนดำรงค์ราชพลขันธ์". *หน่วยอนุรักษ์สิ่งแวดล้อมธรรมชาติและศิลปกรรมท้องถิ่น จังหวัดสมุทรปราการ*.
4. ↑  "วัดจวนดำรงค์ราชพลขันธ์". *หนังสือคู่มือท่องเที่ยวพระประแดง*.
5. ↑  วจี โสภาเพียร. "การศึกษาเปรียบเทียบสถาปัตยกรรมภายในวัดมอญและวัดไทยในเขตเมืองนครเขื่อนขันธ์ในสมัยรัตนโกสินทร์ตอนต้น" (PDF). p. 80–84.
**วัดคอลาด** เป็นวัดราษฎร์สังกัดคณะสงฆ์มหานิกาย ตั้งอยู่ในหมู่ที่ 11 บ้านคอลาด ตำบลบางบ่อ อำเภอบางบ่อ จังหวัดสมุทรปราการ ที่ดินที่ตั้งวัดมีเนื้อที่ 25 ไร่ 2 งาน 3 ตารางวา

วัดคอลาดสร้างเมื่อประมาณ พ.ศ. 2353 โดยขุนพุชประมูลเป็นผู้ดำเนินการสร้างวัดนี้ขึ้นมา วัดได้รับพระราชทานวิสุงคามสีมาเมื่อประมาณ พ.ศ. 2358 ในด้านการศึกษา วัดมีโรงเรียนสอนพระปริยัติธรรมซึ่งเปิดสอนเมื่อ พ.ศ. 2499 นอกจากนี้ยังมีโรงเรียนประชาบาลสอนระดับประถมศึกษา และมีห้องสมุดอีกด้วย

พื้นที่ตั้งวัดเป็นที่ราบลุ่ม มีลำคลองแวดล้อมทั้งสี่ด้าน ภายในวัดมีอาคารเสนาสนะในวัดได้แก่ อุโบสถ กว้าง 7 เมตร ยาว 15 เมตร ก่อสร้างตามแบบหลังเก่า ที่ฝาผนังด้านในเขียนภาพพุทธประวัติ และประดิษฐานพระประธานซึ่งสร้างแบบพระพุทธโสธรจำลอง หน้าตักกว้าง 2 เมตร กุฏิสงฆ์ จำนวน 10 หลัง ส่วนมากเป็นอาคารไม้ทรงไทย หอสวดมนต์ สร้างเมื่อ พ.ศ. 2500 และศาลาการเปรียญ สร้างเมื่อ พ.ศ. 2476

รายนามเจ้าอาวาส
---------------

* พระอาจารย์เขียว
* พระอาจารย์เบี้ยว
* พระอาจารย์นนท์
* อาจารย์ต่วน
* พระอุปัชฌาย์ป่วน
* พระอาจารย์ปาง
* พระครูเอียง
* พระครูวิมลศีลขันธ์
* พระครูขันติสาราธิคุณ

อ้างอิง
-------

1. ↑  "วัดคอลาด". หน่วยอนุรักษ์สิ่งแวดล้อมธรรมชาติและศิลปกรรมท้องถิ่น จังหวัดสมุทรปราการ.
2. ↑  "วัดคอลาด". ศูนย์ข้อมูลกลางทางวัฒนธรรม.
3. ↑  สมคิด ทองสิมา, บุญมา ศรีสุรเมธี (2526). *ประวัติวัดทั่วราชอาณาจักร เล่ม 2*. กรมการศาสนา กระทรวงศึกษาธิการ. p. 746. `{{cite book}}`: ตรวจสอบค่าวันที่ใน: `|date=` (help)
**วัดคูบางหลวงอนุกิจวิธูร** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลคูบางหลวง อำเภอลาดหลุมแก้ว จังหวัดปทุมธานี มีที่ดินที่ตั้งวัดมีเนื้อที่ 33 ไร่ 72 ตารางวา 

วัดคูบางหลวงอนุกิจวิธูรตั้งวัดเมื่อวันที่ 13 กันยายน พ.ศ. 2527 ผู้สร้างวัดคือ คุณหญิงแฉล้ม อนุกิจวิธูร ณ อยุธยา ได้รับพระราชทานวิสุงคามสีมา เมื่อวันที่ 2 พฤศจิกายน พ.ศ. 2530 เขตวิสุงคามสีมา กว้าง 40 เมตร ยาว 80 เมตร ด้านการศึกษา มีโรงเรียนพระปริยัติธรรมแผนกธรรมเปิดเมื่อ พ.ศ. 2530 และโรงเรียนพระปริยัติธรรมแผนกบาลี เปิดเมื่อ พ.ศ. 2534

อาคารเสนาสนะที่สำคัญ ได้แก่ อุโบสถ กว้าง 40 เมตร ยาว 80 เมตร สร้างเมื่อ พ.ศ. 2530 เป็นอาคารคอนกรีตเสริมเหล็ก ศาลาการเปรียญ กว้าง 10 เมตร ยาว 16 เมตร สร้างเมื่อ พ.ศ. 2520
กุฏิสงฆ์ จำนวน 8 หลัง เป็นอาคารไม้ 1 หลัง ครึ่งตึกครึ่งไม้ 7 หลัง ศิลปกรรมภายในมีพระพุทธรูปเก่าแก่ จำนวน 5 องค์ พระไตรปิฎกที่ทำจากใบลาน จำนวน 7 ชุด เป็นภาษาไทยและทำจากกระดาษ จำนวน 3 ชุด เป็นภาษาบาลี ภาพเขียนที่ผนังหรือเพดานองค์โบสถ์ วิหาร ศาลาการเปรียญเขียนเมื่อ พ.ศ. 2533 และภาพประเพณีลอยกระทง ปรากฏที่ผนังโบสถ์ เขียนเมื่อ พ.ศ. 2533

รายนามเจ้าอาวาส
---------------

* พระครูเกษมธรรมทัต (สุรศักดิ์ เขมรํสี)
* พระมหาอำนาจ อจฺฉริยเมธี ป.ธ.7

อ้างอิง
-------

1. ↑  "วัดคูบางหลวงอนุกิจวิธูร". พระสังฆาธิการ.
2. ↑  "วัดคูบางหลวงอนุกิจวิธูร". ศูนย์ข้อมูลกลางทางวัฒนธรรม.
**พระครูเกษมธรรมนันท์**  หรือ หลวงพ่อแช่ม วัดดอนยายหอม (6 มีนาคม พ.ศ. 2449 — 9 ธันวาคม พ.ศ. 2536) ท่านเป็นอดีตเจ้าอาวาสวัดดอนยายหอม อำเภอดอนยายหอม จังหวัดนครปฐม ท่านเป็นพระสุปฏิปันโนอีกรูปหนึ่งแห่งเมืองนครปฐม และท่านเป็นผู้ที่สืบต่อการดำรงตำแหน่งเจ้าอาวาสวัดดอนยายหอมต่อจากหลวงพ่อเงิน และวัตถุมงคลของท่านแต่ละรุ่นล้วนน่าบูชาและเคราพนับถือ และท่านเป็นผู้ที่ประชาชนให้ความเคราพนับถืออีกรูปหนึ่ง

ประวัติ
-------

**พระครูเกษมธรรมนันท์** หรือ **หลวงพ่อแช่ม ฐานฺสฺสโก** อดีตเจ้าอาวาสวัดดอนยายหอม ท่านเกิดเมื่อวันที่ 6 มีนาคม พ.ศ. 2449 ตรงกับปลายรัชสมัยพระบาทสมเด็จพระจุลจอมเกล้าเจ้าอยู่หัว ที่บ้านหมู่ที่ ๑ ตำบลดอนยายหอม อำเภอเมือง จังหวัดนครปฐม เป็นบุตรคนที่ ๓ ของนายเนียม และนางอ่ำ อินทนชิตจุ้ย ชื่อเกิดของท่านก็คือ แช่ม อินทนชิดจุ้ย ได้เข้าอุปสมบทในพระพุทธศาสนาเมื่อวันที่ 6 พฤษภาคม พ.ศ. 2470 โดยมีพระครูอุตตรการบดี (สุข) วัดห้วยจรเข้ เป็นพระอุปัชฌาย์ พระครูทักษิณานุกิจ (เงิน) วัดดอนยายหอม เป็นพระกรรมวาจารย์ และพระครูวินัยธร (ใย) วัดบางช้างใต้ เป็นพระอนุศาสนาจารย์ ได้รับนามฉายาว่า "ฐานุสฺสโก ภายหลังการอุปสมบท หลวงพ่อท่านก็เริ่มศึกษาพระปริยัติธรรม หลวงพ่อแช่มได้ศึกษาและตั้งใจในการปฏิบัติวิปัสสนากรรมฐานเป็นประจำและได้รับการถ่ายทอดวิชาการปฏิบัติกรรมฐานและเวทวิทยาคมจากพระเกจิอาจารย์รุ่นเก่าๆ หลายรูป  ต่อมาในปี พ.ศ. 2520 หลวงพ่อเงิน ได้ถึงแก่มรณภาพลงด้วยวัยชรา ทางคณะสงฆ์จึงมีมติแต่งตั้งหลวงพ่อแช่ม ดำรงตำแหน่งเจ้าอาวาสวัดดอนยายหอมสืบแทน และทุกๆวันที่ 9 -13 ธันวาคม ของทุกๆปี ศิษยานุศิษย์ก็จะทำบุญเนื่องในวันคล้ายวันมรณภาพของท่าน  ในช่วงที่ท่านยังมีชีวิตอยู่ ท่านก็ได้ปลุกเสกพระเครื่องหรือวัตถุมงคล โดยในการสร้างครั้งสุดท้ายในปี 2528 - 2536 ทางศิษยานุศิษย์ได้นำมวลสารศักดิ์จากพระเกจิชื่อดังทั่วประเทศ มาหล่อหลอมทำเป็นชนวน หลวงพ่อปลุกเสกนานกว่า 1 เดือน พระเครื่องที่น่าสนใจในยุคนี้ โดยวัตถุมงคลแต่ละรุ่นล้วนปกป้องคุ้มครองลูกศิษย์ลูกหาและประชาชนทุกคนให้มีแต่ความสุขและปกป้องภัยอันตรายทั้งหลายทั้งปวง  ในช่วงที่ท่านดำรงตำแหน่งเจ้าอาวาสวัดดอนยายหอมท่านได้สืบต่องานการพัฒนาวัดต่อจากหลวงพ่อเงิน โดยท่านได้สร้างวัดวาอาราม ปฏิสังขรณ์ซ่อมแซมสิ่งก่อสร้างต่าง ๆ รวมถึงสมทบทุนสร้างวัด สะพาน หรือสร้างโรงพยาบาลเพื่อช่วยเหลือผู้อื่นหรือคนไข้ผู้ได้รับความเดือดร้อน มีความเชื่อกันว่า หลวงพ่อสำเร็จเตโชกสิณตั้งแต่พรรษายังน้อย บางคนเชื่อว่าท่านสำเร็จฌานอภิญญามีพลังจิตเข้มขลัง และวิชาของท่านสามารถรักษาคนไข้ได้เช่นกัน หลวงพ่อท่านได้ถึงแก่มรณภาพลงเมื่อวันที่ 9 ธันวาคม พ.ศ. 2536 สิริอายุได้ 87 ปี 66 พรรษา

อ้างอิง
-------

1. ↑  "สาระน่ารู้เกี่ยวกับหลวงพ่อเงินและหลวงพ่อแช่ม". คลังข้อมูลเก่าเก็บจากแหล่งเดิมเมื่อ 2013-08-23. สืบค้นเมื่อ 2013-04-18.
2. ↑  "หลวงพ่อแช่ม วัดดอนยายหอม". คลังข้อมูลเก่าเก็บจากแหล่งเดิมเมื่อ 2016-03-04. สืบค้นเมื่อ 2013-04-18.
3. ↑   ลำดับเจ้าอาวาสวัดดอนยายหอม
4. ↑   วัตถุมงคลแต่ละรุ่นของหลวงพ่อแช่ม วัดดอนยายหอม
5. ↑   ประวัติและปฏิปทาหลวงพ่อแช่ม วัดดอนยายหอม

ดูเพิ่ม
-------

* หลวงพ่อแช่ม


| ก่อนหน้า |  | พระครูเกษมธรรมนันท์ (แช่ม ฐานุสฺสโก) |  | ถัดไป |
| --- | --- | --- | --- | --- |
| **พระราชธรรมาภรณ์ (เงิน จนฺทสุวณฺโณ)** |  | **เจ้าอาวาสวัดดอนยายหอม** (พ.ศ. 2520 - พ.ศ. 2536) |  | **พระครูปลัดประพันธ์วิทุทธสาโร** |
**วัดเทพกระษัตรี** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเทพกระษัตรี อำเภอถลาง จังหวัดภูเก็ต มีที่ดินตั้งวัดเนื้อที่ 11 ไร่ 2 งาน 80 ตารางวา มีที่ธรณีสงฆ์ 3 แปลง เนื้อที่ 84 ไร่ 3 งาน 47 ตารางวา

วัดเทพกระษัตรีเป็นวัดแรกที่สร้างขึ้นในจังหวัดภูเก็ต สร้างประมาณ พ.ศ. 2019 เดิมชื่อ **วัดดอน** หรือ **วัดบ้านดอน** ตามชื่อหมู่บ้านของท้าวเทพกระษัตรีและท้าวศรีสุนทร ได้รับพระราชทานวิสุงคามสีมาเมื่อ พ.ศ. 2075 ครั้นสมัยพระบาทสมเด็จพระพุทธยอดฟ้าจุฬาโลกมหาราช เมื่อท้าวเทพกระษัตรีมีชัยชนะต่อข้าศึก ท่านก็ได้สร้างวัดนี้ขึ้น ซึ่งต่อมาเปลี่ยนชื่อมาเป็น "วัดเทพกระษัตรี" เพื่อเป็นอนุสรณ์แด่ท้าวเทพกระษัตรีผู้สร้างวัดนี้ วัดนี้อยู่ห่างจากบ้านเดิมของท้าวเทพกระษัตรีประมาณ 15 เส้น

อาคารเสนาสนะทีสำคัญ ได้แก่ อุโบสถหลังเก่า สร้างเมื่อ พ.ศ. 2414 หลังคากระเบื้อง มีช่อฟ้าใบระกาประดับอยู่มุมทั้งสี่ด้าน หน้าบันมีภาพจิตรกรรม พื้นอุโบสถปูด้วยหิน เมื่อได้ต่อเติมด้านหลังของอุโบสถ ได้อัญเชิญพระพุทธรูปไว้อีกด้านหนึ่งของโบสถ์ และยังประดิษฐานพระพุทธรูปโบราณกว่า 10 องค์ มีพระพุทธรูปไสยาสน์ขนาดใหญ่ หอระฆังหลังคาสร้างด้วยซิเมนต์ กุฏิทรงไทย มีอายุประมาณ 100 ปี หลังคามุงด้วยสังกะสี ฝากั้นด้วยไม้กระดานใต้ถุนสูง 150 ซม. มีสภาพชำรุดไป ศาลาการเปรียญหลังคากระเบื้อง ยกเป็นช่อฟ้าใบระกา

อ้างอิง
-------

1. ↑  "SBL บันทึกประเทศไทย ฉบับที่ 104 - จังหวัดภูเก็ต". p. 136.
2. ↑  "วัดเทพกระษัตรี (วัดบ้านดอน)". องค์การบริหารส่วนตำบลเทพกระษัตรี. คลังข้อมูลเก่าเก็บจากแหล่งเดิมเมื่อ 2021-08-27. สืบค้นเมื่อ 2021-08-27.
3. ↑  "วัดเทพกระษัตรี (บ้านดอน)".
**วัดคุณหญิงส้มจีน** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 14 ตำบลคลองหนึ่ง อำเภอคลองหลวง จังหวัดปทุมธานี ปัจจุบันมีเจ้าอาวาส คือ พระครูปลัด มานพ สีลโชโต

วัดคุณหญิงส้มจีนสร้างขึ้นเมื่อ พ.ศ. 2478 ที่ตั้งเดิมของวัดอยู่ฝั่งตะวันออกของคลองหนึ่ง โดยเมื่อ พ.ศ. 2472 หม่อมแผ้วได้บริจาคที่สร้างวัด 20 ไร่ ต่อมาพระยาเขื่อนเพชรเสนากับคุณหญิงส้มจีน อุณหนันท์ ได้ถวายที่ดินเนื้อที่ 400 ไร่เศษ อยู่ฝั่งตรงข้ามกับวัด จึงได้ย้ายวัดมาสร้างขึ้นใหม่ ณ ที่ตั้งปัจจุบัน แล้วขนานนามวัดว่า "วัดคุณหญิงส้มจีน" ชาวบ้านนิยมเรียกว่า **วัดใหม่** วัดได้รับพระราชทานวิสุงคามสีมาเมื่อวันที่ 2 กันยายน พ.ศ. 2480 ได้ผูกพัทธสีมาเมื่อ พ.ศ. 2490 ทางวัดได้เริ่มเปิดสอนพระปริยัติธรรมมาตั้งแต่ พ.ศ. 2483

อุโบสถกว้าง 8 เมตร ยาว 11 เมตร สร้างเมื่อ พ.ศ. 2508 ภายในมีพระประธานนามว่า *พระเขื่อนเพชรเสนา* ซึ่งคุณหญิงส้มจีน เขื่อนเพชร เป็นผุ้สร้างถวาย กุฏิสงฆ์ 2 หลัง เป็นอาคารไม้เเละคอนกรีตเสริมเหล็ก หอสวดมนต์ 1 หลัง ศาลาการเปรียญ 1 หลัง อาคารเสนาสนะอื่น ๆ ได้แก่ ศาลาท่าน้ำ ศาลาบำเพ็ญกุศล ฌาปนสถาน

อ้างอิง
-------

1. ↑  "วัดคุณหญิงส้มจีน ต.คลองหนึ่ง อ.คลองหลวง ปทุมธานี". ทัวร์วัดไทย.
2. ↑  "วัดคุณหญิงส้มจีน". ศูนย์ข้อมูลกลางทางวัฒนธรรม.
**วัดเทพสุวรรณาราม** เป็นวัดไทยสังกัดคณะสงฆ์ฝ่ายมหานิกาย ตั้งอยู่ในตำบลปาดังแปลง อำเภอเปินดัง รัฐเกอดะฮ์ ประเทศมาเลเซีย ปัจจุบันมีพระครูธรรมบาลเพิ่ม อริยวํโส ดำรงตำแหน่งเจ้าอาาส

วัดเทพสุวรรณาราม หรือเดิมชื่อว่า **วัดปาดังแปลง** ภายหลังได้เปลี่ยนชื่อมาเป็น "วัดเทพสุวรรณาราม" เมื่อครั้งสมเด็จพระอริยวงศาคตญาณ (ปุ่น ปุณฺณสิริ) พร้อมคณะได้เดินทางมาตรวจเยี่ยมวัดไทยในมาเลเซียเมื่อ พ.ศ. 2506

เชื่อกันว่าเป็นสถานที่พักศพหลวงพ่อทวดวัดช้างให้ สมัยที่มีการอัญเชิญกลับมายังไทย ปัจจุบันยังมีร่องรอยเป็นเนินดินสูงตั้งอยู่หลังวัด ลักษณะคล้ายกับเนินดินจอมปลวก ชาวบ้านมีความเชื่อว่า ในการพักศพจุดใดจุดหนึ่ง หากมีน้ำเหลืองไหลจากศพองค์หลวงพ่อทวดหยดลงบนพื้นดิน ชาวบ้านจะช่วยกันพูนดินเป็นเนินสู แล้วนำหลักไม้แก่นมาปักไว้เป็นหลักฐานสำหรับกราบไหว้บูชา

อุโบสถมีรูปแบบสถาปัตยกรรมไทยประเพณีซึ่งก่อสร้างโดยช่างชาวไทย มีฐานบัวลูกแก้วอกไก่ หน้าบันทิศตะวันออกประดับด้วยพระพุทธรูปปางนาคปรก

อ้างอิง
-------

1. 1 2  บรรลือ ขอรวมเดช. "อุโบสถของวัดไทยในรัฐกลันตัน ประเทศมาเลเซีย ในสมัยรัตนโกสินทร์". *วารสารวิชาการ Veridian E-Journal*.
2. ↑  พิเชฐ แสงทอง. "ตำนานหลวงปู่ทวดในมาเลเซีย".
3. ↑  "เหรียญหลวงพ่อทวด รัฐเกดะห์สร้าง ศาลาพักศพหลวงพ่อทวด". คมชัดลึก.
**วัดคู้สลอดวุฒิโสภณ** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลคู้สลอด อำเภอลาดบัวหลวง จังหวัดพระนครศรีอยุธยา

วัดคู้สลอดวุฒิโสภณ เดิมชื่อ **วัดใหม่ไปล่ปลื้มประชุมทำ** ที่ตั้งวัดแต่เดิมเป็นที่นา การสัญจรต้องพึ่งพาทางเรือ จนกระทั่งยายตาบ บริจาคเนื้อที่ 9 ไร่ 1 งาน 96 ตารางวา ต่อมามีผู้บริจาคอีก 2 ราย เนื้อที่ 29 ไร่เศษ ก่อตั้งวัดเมื่อวันที่ 1 เมษายน พ.ศ. 2451 ตั้งชื่อวัดว่า "วัดใหม่ไปล่ปลื้มประชุมทำ" เพื่อเป็นเกียรติแก่นายไปล่กับนายปลื้ม 

ต่อมาในสมัยเจ้าอาวาสรูปที่ 2 พระอาจารย์เคลือบได้สร้างอุโบสถ ได้รับพระราชทานวิสุงคามสีมาเมื่อวันที่ 24 กุมภาพันธ์ พ.ศ. 2467 เขตวิสุงคามสีมากว้าง 80 เมตร ยาว 120 เมตร พร้อมเปลี่ยนชื่อวัดมาเป็น "วัดบ่อสลอด" เนื่องจากบริเวณวัดมีต้นสลอดอยู่มาก วัดเปลี่ยนชื่ออีกครั้งว่า "วัดคู้สลอดวุฒิโสภณ" ในสมัยเจ้าอาวาสรูปที่ 5 พระครูประทุมคุณากร (หลวงพ่อเปลื้อง) เมื่อ พ.ศ. 2487 ปัจจุบันมีเจ้าอาวาส คือ พระครูพิพัฒนกิจวิมล (หลวงพ่อวิจิตร) ถือเป็นยุคแห่งการพัฒนา มีการบูรณปฏิสังขรณ์เสนาสนะต่าง ๆ

อ้างอิง
-------

1. ↑  "วัดคู้สลอดวุฒิโสภณ". สำนักงานพระพุทธศาสนาแห่งชาติ.
2. ↑  "69 อยุธยา". p. 14–15.
**วัดเดิม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลในเมือง อำเภอพิมาย จังหวัดนครราชสีมา

วัดเดิมตั้งวัดเมื่อ พ.ศ. 2000 ได้รับพระราชทานวิสุงคามสีมา เมื่อ พ.ศ. 2478 เดิมอาณาบริเวณวัดมีพื้นที่อยู่ในเขตปราสาทหินพิมาย สันนิษฐานว่า เมื่อครั้งที่กรุงศรีอยุธยาถูกพม่าตีแตก กรมหมื่นเทพพิพิธ พระโอรสในพระเจ้าอยู่หัวบรมโกศ ได้มาตั้งก๊กขึ้น เรียกว่า *ก๊กพิมาย* ได้เรียกชื่อวัดว่า **วัดเจ้าพิมาย** จากภาพเก่าสมัยพระบาทสมเด็จพระจุลจอมเกล้าเจ้าอยู่หัว จากหอจดหมายเหตุแห่งชาติ พบโบสถ์เจ้าพิมาย เข้าใจว่าน่าจะสร้างขึ้นในช่วงเวลากรมหมื่นเทพพิพิธมาตั้งก๊กที่นี่ ปัจจุบันถูกรื้อถอนไปแล้ว ด้านการศึกษาภายในวัดมีโรงเรียนพระปริยัติธรรมแผนกสามัญ ศูนย์ศึกษาพระพุทธศาสนาวันอาทิตย์ และเป็นที่ตั้งของสำนักปฏิบัติธรรมประจำจังหวัดนครราชสีมา แห่งที่ 11

ปูชนียวัตถุที่สำคัญ คือ หลวงพ่อวิมาย (อ่านว่า วิมายะ) พระพุทธรูปหลวงพ่อดำ และหลวงพ่อแดง ปางมารวิชัย ศิลปะอยุธยา ทั้ง 3 องค์ เป็นพระประธานในอุโบสถหลังเก่า

รายนามเจ้าอาวาส
---------------

* พระครูศีลวิสุทธิพรต (ทุย) พ.ศ. 2470–2489
* พระมหาเชย พ.ศ. 2489–2495
* พระครูศีลวิสุทธิพรต (แก้ว) พ.ศ. 2495–2499
* พระอิ่ม
* พระครูศีลวิสุทธิพรต (เกิด) พ.ศ. 2502–2513
* พระชิต ชิตมาโร รักษาการ พ.ศ. 2514–2515
* พระครูวิสุทธิพรตธำรง (เขียว สนฺตจิตฺโต) พ.ศ. 2515
* พระมหาเต็มใจ ภูริเมธี พ.ศ. 2539
* หลวงพ่อ ดร.พระโพธิวรญาณ (หลวงพ่อเขียว) –2559

อ้างอิง
-------

1. ↑  "วัดเดิม". สำนักงานพระพุทธศาสนาแห่งชาติ.
2. ↑  "เปิดเส้นทางชีวิต "กรมหมื่นเทพพิพิธ" เจ้านายนักการเมืองสไตล์ ไม่ชนะ ไม่ตาย ไม่เลิก!". ศิลปวัฒนธรรม.
3. ↑  "พิมาย จากศูนย์กลางพุทธมหายานสู่เจ้าชุมนุมรัฐอิสระ". อุทยานประวัติศาสตร์ สุโขทัย.
4. ↑  "วัดเดิม". งานสารสนเทศท้องถิ่นนครราชสีมา ฝ่ายพัฒนาทรัพยากรสารสนเทศ ศูนย์บรรณสารและสื่อการศึกษา มหาวิทยาลัยเทคโนโลยีสุรนารี.
เมื่อวันที่ 30 เมษายน พ.ศ. 2564 เกิดเหตุระเบิดติดรถในปูลีอลัม, จังหวัดเลาการ์, ประเทศอัฟกานิสถาน โดยมีผู้เสียชีวิตทั้งหมด 30 คน ไม่มีกลุ่มใดออกมาแสดงว่าเป็นผู้โจมตี และยังไม่ทราบผู้ก่อเหตุ

ภูมิหลัง
--------

สมาชิกกลุ่มตอลิบานได้มีแนวคิดแบบญิฮาดิสต์เป็นส่วนใหญ่ โดยกลุ่มนี้ได้ก่อเหตุโจมตีร้ายแรงหลายร้อยครั้งระหว่างช่วงการก่อความไม่สงบในประเทศอัฟกานิสถาน ซึ่งเริ่มขึ้นเมื่อปี พ.ศ. 2544 รวมถึงเหตุระเบิดติดรถในปูลีอลัม ซึ่งเป็นเมืองในจังหวัดเลาการ์ ทางตะวันออกของประเทศอัฟกานิสถาน จากเหตุการณ์มีผู้เสียชีวิต 17 คน

ความรุนแรงในประเทศอัฟกานิสถานทวีความรุนแรงมากขึ้นในช่วงฤดูใบไม้ผลิ พ.ศ. 2564 เมื่อประธานาธิบดีสหรัฐ โจ ไบเดิน ประกาศว่าสหรัฐจะถอนกองกำลังติดอาวุธภายในวันที่ 11 กันยายน พ.ศ. 2564 หลังจากประจำการภายในประเทศในแถบเอเชียใต้เป็นระยะเวลา 20 ปี ก่อนหน้านี้ ประธานาธิบดีสหรัฐ ดอนัลด์ ทรัมป์ ได้ตกลงกับกลุ่มตอลิบานว่าจะถอนกองกำลังภายในวันที่ 1 พฤษภาคม พ.ศ. 2564

เหตุระเบิด
----------

เมื่อเวลาประมาณ 19.00 นาฬิกา ของวันที่ 30 เมษายน พ.ศ. 2564 ได้เกิดเหตุคาร์บอมบ์ใกล้เกสต์เฮาส์แห่งหนึ่งในปูลีอลัม มีผู้เสียชีวิต 30 คน และผู้บาดเจ็บกว่า 90 คน พร้อมอาคารได้รับความเสียหายอย่างรุนแรง เหยื่อเป็นทั้งนักเรียนมัธยมตอนปลายและสมาชิกกองหนุนฝ่ายสนับสนุนรัฐบาลโดยเป็นผู้พักอาศัยอยู่ที่แห่งนี้

อ้างอิง
-------

1. 1 2 3 4 5 6  "Car bomb kills at least 27 people in eastern Afghanistan, officials say". สืบค้นเมื่อ 2021-05-02.
2. 1 2 3 4 5 6  "Blast kills 30 in eastern Afghanistan with high school students among the casualties". *www.abc.net.au* (ภาษาอังกฤษแบบออสเตรเลีย). 2021-04-30. สืบค้นเมื่อ 2021-05-02.
3. 1 2 3 4 5 6  "Afghanistan car bomb kills 30 at guesthouse in Logar province". *BBC News* (ภาษาอังกฤษแบบบริติช). 2021-04-30. สืบค้นเมื่อ 2021-05-02.
4. ↑  "Afghanistan: Car bomb attack kills at least 30 people, injures 60 others in Pul-i-Alam, Logar Province, late April 30 /update 1". *GardaWorld* (ภาษาอังกฤษ). สืบค้นเมื่อ 2021-05-01.
**วัดเทพพิทักษ์ปุณณาราม** เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลกลางดง อำเภอปากช่อง จังหวัดนครราชสีมา

วัดเทพพิทักษ์ปุณณาราม หรือ **วัดหลวงพ่อขาว** ตั้งวัดเมื่อวันที่ 12 มีนาคม พ.ศ. 2514 ได้รับพระราชทานวิสุงคามสีมาเมื่อ พ.ศ. 2515 เป็นวัดที่เกิดจากดำริของพระสุทธิธรรมรังสีคัมภีร์เมธาจารย์ หรือท่านพ่อลี ที่จะสร้างวัดขึ้น ณ เชิงเขาสีเสียดอ้า รวมถึงสร้างพระพุทธรูปไว้บนเนินเขา แต่ยังมิได้สร้างพระพุทธรูปก็ได้มรณภาพไปก่อน บรรดาสานุศิษย์ นำโดยพลเอกพงษ์ ปุณณกันต์ จึงได้ร่วมกันสร้างพระพุทธรูปโดยทำการขยายส่วนมาจากพระพุทธรูป ภปร. หล่อด้วยคอนกรีตเสริมเหล็ก มีน้ำหนัก 3000 ตัน หน้าตักกว้าง 27 เมตร ได้พระราชทานนามพระพุทธรูปว่า *พระพุทธสกลสีมามงคล* นับเป็นพระพุทธรูปปางประทานพรที่ใหญ่ที่สุดในโลก

พระพุทธสกลสีมามงคล หรือ ชาวบ้านเรียกว่า *หลวงพ่อขาว* มีขนาดหน้าตักกว้าง 27.25 เมตร สูง 45 เมตร หมายถึง พระพุทธองค์โปรดเวไนยสัตว์อยู่ 45 พรรษา หรือเรียกว่า ทรงทำพุทธกิจอยู่ 45 พรรษา หลังจากที่ตรัสรู้แล้ว สร้างด้วยคอนกรีตเสริมเหล็ก ตั้งอยู่บนยอดเขาสูงจากระดับพื้นดิน 112 เมตร หรือ 56 วา หมายถึง พระพุทธคุณ 56 ประการ ทางซ้ายและทางขวาขององค์พระพุทธรูปสร้างโค้งเว้าในลักษณะใบโพธิ์ ต้องขึ้นบันไดทั้งหมด มี 1,250 ขั้น หมายถึง จำนวนพระอรหันต์ที่ไปชุมนุมกันโดยมิได้นัดหมายในวันมาฆบูชา

อ้างอิง
-------

1. ↑  "วัดพระขาว วัดเทพพิทักษ์ปุณณาราม กลางดง อ.ปากช่อง จ.นครราชสีมา".
2. ↑  "วัดเทพพิทักษ์ปุณณาราม". การท่องเที่ยวแห่งประเทศไทย (ททท.).

คอมมอนส์ มีภาพและสื่อเกี่ยวกับ:  
**วัดเทพพิทักษ์ปุณณาราม**
**วัดบึงลาดสวาย** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางภาษี อำเภอบางเลน จังหวัดนครปฐม มีเนื้อที่ตั้งวัด 37 ไร่ 2 งาน ที่ธรณีสงฆ์ 9 ไร่ 3 งาน

วัดบึงลาดสวายประกาศตั้งวัดเมื่อวันที่ 5 เมษายน พ.ศ. 2457 ได้รับพระราชทานวิสุงคามสีมาเมื่อวันที่ 20 พฤศจิกายน พ.ศ. 2467 

วัดบึงลาดสวายเป็นวัดของชุมชนชาวมอญ เป็นหนึ่งใน 7 วัดที่ชุมชนมอญกระทุ่มมืดสร้างไว้ มีเสาหงส์แสดงสัญลักษณ์วัดมอญ นับเป็นวัดที่ยึดถือขนบประเพณีแบบมอญไว้อย่างค่อนข้างสมบูรณ์ เช่น การสวดมนต์ ทำวัตรของพระภิกษุสามเณร จะสวดเป็นภาษามอญทั้งหมด มีประเพณีชาวมอญ เช่น ประเพณีการเผาศพพระมอญ ประเพณีตักบาตรน้ำผึ้ง ประเพณีตักบาตรดอกไม้ (ชอนกาว) ประเพณีสงกรานต์ไทยรามัญมีพิธีสรงน้ำพระแบบไทยรามัญ

รายนามเจ้าอาวาส
---------------

* พระอธิการเกร็ป จนฺทสิริ พ.ศ. 2447–2494
* พระครูวงค์ เขมเทโว พ.ศ. 2494–2514
* พระสุเมธมุนี (ลำพวน ธมฺมธโร ป.ธ.๗) พ.ศ. 2516

อ้างอิง
-------

1. ↑  "วัดบึงลาดสวาย". ศูนย์ข้อมูลกลางทางวัฒนธรรม.
2. ↑  "สมานาค 'โม่น-มอญรามัญ' ...สิ้นแผ่นดิน แต่วัฒนธรรมไม่เคยสูญสิ้น...บุญประเพณีมอญโบราณบนแผ่นดินสยาม ณ ชุมชนมอญกระทุ่มมืด". บ้านเมือง.
3. ↑  "ประเพณีการเผาศพพระมอญ". ศูนย์ข้อมูลกลางทางวัฒนธรรม.
4. ↑  "ประเพณีสงกรานต์ไทยรามัญวัดบึงลาดสวาย". สนุก.คอม.
**สภามุสลิมพม่า** (Burma Muslim Congress) ก่อตั้งในเวลาเดียวกับสันนิบาตเสรีภาพประชาชนต่อต้านฟาสซิสต์ของอองซานและอูนุก่อนสงครามโลกครั้งที่ 2 ในวันที่ 25 ธันวาคม พ.ศ. 2488 ที่ปยินมานา อูหย้าซะก์หรืออับดุล ราซัก ได้รับเลือกเป็นประธานสภามุสลิมพม่า และตัดสินใจเข้าร่วมกับสันนิบาตเสรีภาพประชาชนฯ และเขาได้เป็นประธานสันนิบาตในเขตมัณฑะเลย์ใน พ.ศ. 2489 รัฐบาลได้ยอมรับให้เขาเป็นสมาชิกสภาร่างรัฐธรรมนูญ เขามีความสัมพันธ์ที่ดีกับผู้นำที่เป็นชาวพุทธ และเข้าใจภาษาบาลี เขาได้เป็นรัฐมนตรีว่าการกระทรวงศึกษาธิการแต่ถูกสังหารพร้อมนายพลอองซาน

อูหย้าซะก์ไม่ต้องการเห็นการแบ่งแยกทางศาสนา และต้องการให้ชนกลุ่มน้อยมุสลิมเป็นที่ยอมรับในพม่า แต่หลังจากที่เขาเสียชีวิตไป สิทธิเหล่านี้ถูกรัฐบาลพม่าต่อมาละเลย อูรัสชิดและอูขิ่นหม่องลัตได้เรียกร้องสิทธิของมุสลิมต่อมา แต่ชาวมุสลิมในพม่าไม่ได้ยอมรับบุคคลเหล่านี้ว่าเป็นตัวแทนของพวกเขาโดยแท้จริง

อูนุ นายกรัฐมนตรีหลังจากพม่าได้รับเอกราช ได้เรียกร้องให้สภามุสลิมพม่าออกจากการเป็นสมาชิกสันนิบาต ประธานคนใหม่ของสภามุสลิมพม่าคืออูขิ่นหม่องลัตตัดสินใจยุติกิจกรรมทางศาสนาอิสลามของสภาและเข้าร่วมกับสันนิบาตอีก ต่อมาได้เป็นรัฐมนตรีว่าการกระทรวงยุติธรรมและไม่ได้เป็นตัวแทนชุมชนมุสลิมในพม่า อูนุได้ประกาศให้ศาสนาพุทธให้เป็นศาสนาประจำชาติ และควบคุมการฆ่าวัวของชาวมุสลิม โดยผ่อนปรนให้ในเทศกาลอีดิลอัดฮา แต่ต้องอยู่ภายใต้การควบคุมของตำรวจ เจ้าหน้าที่มัสยิดที่มาสามารถควบคุมการฆ่าวัวได้จะถูกจับกุมและลงโทษ รัฐบาลของอูนุควบคุมการเดินทางไปประกอบพิธีฮัจญ์ของมุสลิมมากกว่าการเดินทางไปเนปาลหรือศรีลังกาของชาวพุทธ อย่างไรก็ตาม สภามุสลิมพม่าถูกขอให้สลายตัวใน พ.ศ. 2498 ต่อมา อูนุได้ขับสภามุสลิมพม่าออกจากสันนิบาตเมื่อ 30 กันยายน พ.ศ. 2499

อ้างอิง
-------

1. ↑  "The Muslims of Burma" A study of a minority Group, Moshe Yegar, page 75 to 79
2. ↑  "The Muslims of Burma" A study of a minority Group, by Moshe Yegar, page 75 footnote last paragraph
**วัดเทพประสิทธิ์คณาวาส** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลท่าคา อำเภออัมพวา จังหวัดสมุทรสงคราม

วัดเทพประสิทธิ์คณาวาสจดทะเบียนเป็นวัด เมื่อ พ.ศ. 2425 ได้รับพระราชทานวิสุงคามสีมา เมื่อ พ.ศ. 2499 กำเนิดได้ด้วยมีผู้ทรงเจ้าชื่อ *หลวงพ่อบ้านแหลม* ซึ่งมีคนเลื่อมใสในการรักษาพยาบาลเรื่องโรคภัยต่าง ๆ โดยมิได้คิดค่ารักษาพยาบาล โดยมีการสร้างศาลาขึ้นเป็นวิหาร 1 หลัง แล้วมีพระมาจำพรรษาเป็นสำนักสงฆ์ เมื่อพระมาจำพรรษามากขึ้น จึงจัดสร้างเป็นวัดเรียกว่า **วัดวิหาร** ฐานะของวัดวิหารเจริญ และเสื่อมลงหลายครั้ง แต่ได้อาศัยประชาชนในท้องถิ่นช่วยกันบำรุงวัด โดยการถวายบ้านเรือนเก่า ๆ มาก่อสร้างให้พระภิกษุสามเณรได้เป็นที่อยู่จำพรรษา อุโบสถเป็นไม้ฝากระดานยกพื้นพอสำหรับเป็นที่พระลงทำอุโบสถสังฆกรรมได้ จนวัดมีความเจริญ มีอาคารถาวรมั่นคง ในสมัยเจ้าอาวาสชื่อพระอาจารย์ชื่นได้ขอเปลี่ยนชื่อจากวัดวิหารเป็น "วัดเทพประสิทธิ์คณาวาส"ด้วยความเชื่อว่า มีเทวดาคุ้มครองหลวงพ่อบ้านแหลมอยู่ ส่วนสำนักทรงหลวงพ่อบ้านแหลมย้ายไปอยู่นอกวัด ไม่ไกลจากวัดเท่าใด มี 2 สำนัก คือ สำนักของคุณเซ็ง ธรรมสวัสดิ์ และสำนักของคุณสุทัศน์ ลิ้มชื่น

สิ่งสำคัญได้แก่ พระพุทธรูปหล่อปางอุ้มบาตร ชื่อว่า *หลวงพ่อบ้านแหลม*

อ้างอิง
-------

1. ↑  "วัดเทพประสิทธิ์คณาวาส". ศูนย์ข้อมูลกลางทางวัฒนธรรม.
2. ↑  "วัดเทพประสิทธิ์คณาวาส". แหล่งศิลปกรรมอันควรอนุรักษ์ - สิ่งแวดล้อมศิลปกรรม.
**คณะอุร์สุลิน** (อังกฤษ: Ursulines) หมายถึงสถาบันชีวิตที่ถวายแล้วกลุ่มใด ๆ ก็ตามที่นักบุญอันเจลา เมรีชี ริเริ่มก่อตั้งขึ้นโดยมีพันธกิจในการจัดการศึกษาแก่เยาวชนหญิง คณะอุร์สุลินที่ใหญ่ที่สุดในปัจจุบันคือ**คณะอุร์สุลินแห่งสหภาพโรมัน** (Ursulines of the Roman Union) นอกจากนี้ยังมี**คณะของนักบุญอุร์สุลา** (Order Sister of st. Ursula; O.S.U) ซึ่งสมาชิกเป็นนักพรตหญิงที่ใช้ชีวิตอารามวาสี

ประวัติ
-------

อันเจลา เมรีชี สตรีชาวอิตาลี สมาชิกคณะชั้นสามของนักบุญฟรังซิส ได้เล็งเห็นความสำคัญของการให้การศึกษาแก่เยาวชนหญิง ในวันที่ 25 พฤศจิกายน ค.ศ. 1532 อันเจลาจึงได้รวมรวบหญิงสาวและหญิงม่ายมาตั้งเป็น**คัมพานีของนักบุญอุร์สุลา** (Company of St. Ursula) มีสถานะเป็นสถาบันฆราวาสผู้ถวายตน (คือกลุ่มผู้ถวายตัวต่อพระเจ้า โดยปฏิบัติตามคำแนะนำแห่งพระวรสาร 3 ข้อ แต่ยังอาศัยอยู่ในบ้านของตนร่วมกับฆราวาสอื่น ๆ) และถือเอานักบุญอุร์สุลาเป็นนักบุญองค์อุปถัมภ์คณะ 

เมื่ออันเจลาถึงแก่กรรมในปี ค.ศ. 1540 คณะยังขยายตัวอยู่อย่างต่อเนื่อง จนแพร่หลายไปทั่วยุโรป ราวคริสต์ศตวรรษที่ 7 สมาชิกของคณะที่เดิมอยู่แบบฆราวาสก็เริ่มอยู่รวมกันเป็นกลุ่มอย่างนักพรตหญิงและอาศัยในอาราม ซึ่งแต่ละอารามปกครองตนเองเป็นอิสระไม่ขึ้นกับอารามอื่น ๆ แต่ต้องอยู่ภายใต้การกำกับของมุขนายกประจำมุขมณฑลที่อารามนั้นตั้งอยู่ จึงกลายเป็นคณะนักบวชอารามิกโดยสมบูรณ์ มีชื่อว่า**คณะของนักบุญอุร์สุลา** (Order of St. Ursula) สมาชิกของคณะยังคงเน้นทำงานด้านการจัดการศึกษา และได้แพร่หลายมากในช่วงคริสต์ศตวรรษที่ 19

ต่อมาสมเด็จพระสันตะปาปาลีโอที่ 13 เห็นว่าอาราคณะอุร์สุลินมีอยู่หลายคณะกระจายตามมุขมณฑลต่าง ๆ สมควรจะรวมให้เป็นคณะเดียวกันภายใต้อัคราธิการิณีคนเดียวที่ประจำอยู่กรุงโรม การทำงานจะได้มีประสิทธิภาพขึ้น คุณแม่อธิการิณีมารี เดอ แซ็งฌูว์เลียง โอบรี แห่งอารามบรัวจึงส่งจดหมายเชิญอธิการิณีอารามคณะอุร์สุลินมาร่วมประชุมกันที่กรุงโรม ปรากฏว่ามีทั้งสิ้น 71 อารามที่ยอมตกลงเข้าร่วม จึงเกิดเป็น**คณะอุร์สุลินแห่งสหภาพโรมัน** และคุณแม่มารีย์เป็นอัคราธิการิณีคนแรก สหภาพโรมันนี้ได้รับการรับรองเมื่อวันที่ 25 พฤศจิกายน ค.ศ. 1900 จึงถือว่าวันนี้เป็นวันก่อตั้งคณะ

ฝ่าย "คัมพานีของนักบุญอุร์สุลา" ซึ่งเป็นรูปแบบดั้งเดิมสุดของคณะอุร์สุลินได้เสื่อมลง จนหายไปในสมัยที่จักรพรรดินโปเลียนที่ 1 รุกรานอิตาลี ต่อมาราวกลางคริสต์ศตวรรษที่ 18 มัดดาเลนาและเอลีซาเบตตา พี่น้องตระกูลจีเรลลี ได้รื้อฟื้นคัมพานีขึ้นมาใหม่เพื่อสร้างกลุ่มฆราวาสช่วยงานมุขนายกจีราลาโม เดย์ กอนตี แวร์เซรี (Girolamo dei Conti Verzeri) คณะฆราวาสนี้แพร่หลายไปในหลายประเทศ โดยแยกกันปกครองเป็นอิสระ ผู้นำภายในคณะจึงมีดำริจะรวมแต่ละเป็นสมาพันธ์เดียว ในวันที่ 28 พฤษภาคม ค.ศ.1958 จึงได้รับการรับรองจากสันตะสำนักในชื่อใหม่ว่า**สถาบันฆราวาสผู้ถวายตนของนักบุญอันเจลา เมรีชี** (Secular Institute of St. Angelia Merici)

อ้างอิง
-------

1. ↑  "The Company of Saint Ursula". *Ursulines of the Roman Union*. สืบค้นเมื่อ 27 February 2014.[*ลิงก์เสีย*]
2. ↑  "คณะอุร์สุลินแห่งสหภาพโรมัน". *หอจดหมายเหตุ มิสซังคาทอลิกกรุงเทพฯ*. คลังข้อมูลเก่าเก็บจากแหล่งเดิมเมื่อ 2012-12-16. สืบค้นเมื่อ 27 February 2014.
3. 1 2  "Our History". *Istituto Secolare di Sant'Angela Merici*. คลังข้อมูลเก่าเก็บจากแหล่งเดิมเมื่อ 2012-01-22. สืบค้นเมื่อ 27 February 2014.
**วัดสระมงคล** เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลสระสี่มุม อำเภอกำแพงแสน จังหวัดนครปฐม

วัดสระมงคลตั้งวัดเมื่อวันที่ 17 กุมภาพันธ์ พ.ศ. 2542 ในชื่อ "วัดสระมงคล" ผู้ขออนุญาตตั้งวัดคือ นายรุ่งโรจน์ กิตติถาวร ได้รับพระราชทานวิสุงคามสีมาเมื่อวันที่ 9 กรกฎาคม พ.ศ. 2545

หลวงปู่พระมหาเจิม ปญฺญาพโล เป็นพระเถระชั้นผู้ใหญ่อีกรูปหนึ่งของนครปฐม ได้รับการยกย่องว่าเป็นพระที่เคร่ง ครัดพระธรรมวินัย ใส่ใจปฏิบัติกัมมัฏฐานเป็นยอดพระเกจิแห่งยุคอีกรูปหนึ่ง ท่านได้รับนิมนต์ให้มาดำรงตำแหน่งเจ้าอาวาสวัดสระมงคล วัดสระมงคลในช่วงนั้น มิได้เป็นวัดที่มีเสนาสนะพร้อมสมบูรณ์ แม้จะอยู่ไม่ไกลจากกรุงเทพมากนักแต่สภาพพื้นที่วัด ใครที่เดินทางไปอาจหาไม่เจอได้ เพราะห่างจากถนนใหญ่พอสมควร ป้ายใหญ่บอกทางก็ไม่มี ถนนมีความคดเคี้ยว จนนึกไม่ถึงว่าจะมีอารามอยู่ในพื้นที่นี้ ทั้งนี้หลวงปู่เจิมได้สร้างคุณูปการแก่วัดเป็นอันมาก ก่อสร้างถาวรวัตถุของวัด อาทิ สร้างหอสวดมนต์ ศาลาการเปรียญ สำหรับหมู่กุฏิของวัด มีความเป็นระเบียบเรียบร้อยสวยงาม อยู่ท่ามกลางความร่มรื่นของแมกไม้ เหมาะแก่การปฏิบัติธรรม

ด้านวัตถุมงคล บ่อยครั้งที่มีลูกศิษย์และสาธุชนที่เลื่อมใสหลวงปู่เจิม จะเข้ามากราบขออนุญาต แต่หลวงปู่เจิมไม่เคยอนุญาตให้จัดสร้าง แต่ในที่สุดได้อนุญาตให้จัดสร้างเพียงครั้งเดียวและครั้งสุดท้าย จากนั้นให้เลิกสร้างโดยเด็ดขาด สาเหตุที่อนุญาตให้จัดสร้างวัตถุมงคลในครั้งนี้ เพื่อหาปัจจัยสมทบทุนสร้างพิพิธภัณฑ์บริขารของท่าน

อ้างอิง
-------

1. ↑  "ประกาศกระทรวงศึกษาธิการ เรื่อง ตั้งวัดในพระพุทธศาสนา (วัดสระมงคล)" (PDF). ราชกิจจานุเบกษา.
2. ↑  ""ดาบธี ภาค 7" เดินตามรอยหลวงปู่มหาเจิมวัดสระมงคล". แนวหน้า.
3. ↑  "หลวงปู่เจิม ปัญญาพโล วัดสระมงคล อ.กำแพงแสน จ.นครปฐม". ข่าวสด.
**วัดสวนตาล** ถนนมหายศ ตำบลในเวียง อำเภอเมืองน่าน จังหวัดน่าน เป็นวัดราษฎร์ ประดิษฐานพระพุทธรูป พระเจ้าทองทิพย์
เป็นผู้สร้างวัดสวนตาล เมื่อ พ.ศ. 1770

พ.ศ. 1987 พระเจ้าติโลกราชแห่งนครเชียงใหม่ ได้สร้างพระพุทธรูป พระเจ้าทองทิพย์ เป็นพระพุทธรูปทองสำริด ปางมารวิชัย หน้าตักกว้าง 10 ฟุต สูง 14 ฟุต 4 นิ้ว (4.11 เมตร) พระพุทธรูป พระเจ้าทองทิพย์เป็นพระพุทธรูปทองสำริดองค์ใหญ่ปางมารวิชัย เป็นพระประธานในวิหารวัดสวนตาล

พ.ศ. 2457 ในรัชสมัยพระบาทสมเด็จพระจุลจอมเกล้าเจ้าอยู่หัว พระเจ้าสุริยพงษ์ผริตเดชฯ พระเจ้าน่าน ได้ทรงบูรณะรูปทรงเป็นเจดีย์ยอดปรางค์ดังที่เห็นในปัจจุบัน 
ส่วนฐานเป็นฐานหน้ากระดานสี่เหลี่ยมซ้อนกัน รองรับเรือนธาตุย่อเก็จ ส่วนยอดเป็นพุ่มข้าวบิณฑ์ มีปล้องไฉนและปลียอด ตามแบบเจดีย์พุ่มข้าวบิณฑ์ ศิลปะสุโขทัย

ปี พ.ศ. 2508 ดินตะไคร่น้ำแห้ง ที่ใบเสมารอบพระอุโบสถวัดสวนตาล และทองคำเปลวบนองค์พระพุทธรูป พระเจ้าทองทิพย์อันศักดิ์สิทธิ์ที่ประชาชนเคารพบูชา ถูกนำมาเป็นมวลสารใช้สร้างพระสมเด็จจิตรลดา

งานนมัสการประจำปีและสรงน้ำ จัดขึ้นเป็นประจำในเทศกาลสงกรานต์ วันที่ 13 เมษายน ทุกปี

อ้างอิง
-------

1. ↑  "วัดสวนตาล". การท่องเที่ยวแห่งประเทศไทย (ททท.).
**"หลอก (NAIVE)"** เป็นซิงเกิลของวงโลโมโซนิก ในปี พ.ศ. 2560 จากอัลบั้มปี พ.ศ. 2560 แอนติ-กราวิตี (ANTI-GRAVITY) ประพันธ์เนื้อร้อง ,แต่งทำนอง-เรียบเรียงโดย โลโมโซนิก ออกจำหน่ายในวันที่ 2 มีนาคม พ.ศ. 2559 และมิวสิกวิดีโอเผยแพร่ในวันที่ 9 พฤษภาคม พ.ศ. 2560

เนื้อหาของเพลงพูดถึงสายลมที่พัดหอบเอาความสุขมามอบให้คน 2 คน แต่เมื่อถึงเวลาที่สายลมพัดผ่านไป ความสุขก็จะยังคงอยู่ ณ ที่ตรงนั้นเช่นเดิมไม่เปลี่ยนแปลง และ ‘ทางที่ลมผ่าน’ ที่พวกเขาจินตนาการขึ้นมา ก็ยังคงรอให้สายลมนั้นพัดกลับมาอีกสักครั้ง ไม่ว่าเวลาจะผ่านไปนานสักเท่าไหร่ก็ตาม

ส่วนมิวสิกวีดิโอนี้เป็นตอนที่ 4 และสุดท้ายของมิวสิควิดีโอไตรภาคจากอัลบั้ม Anti-Gravity ของ Lomosonic เมื่อการจากลาที่เต็มไปด้วยความคิดถึงได้เกิดขึ้นในมิวสิควิดีโอเพลง ความอ่อนแอ (FEELING) หลายคนคงลุ้นกันอยู่ว่า มนุษย์ทดลองหญิงและมนุษย์ทดลองชายจะได้กลับมาพบเจอกันอีกไหม รวมถึงตัวละครชายหนุ่มอีกคนที่เพิ่งปรากฏตัวนั้นเป็นใครกันแน่ ซึ่งในเอ็มวีเพลง ทางที่ลมผ่าน ที่เพิ่งปล่อยออกมานั้น มนุษย์ทดลองหญิงก็สามารถส่งพลังจิตไปยังมนุษย์ทดลองชายจนทำให้ทั้งคู่ได้พบกันอีกครั้ง แต่ในขณะเดียวกัน นักวิทยาศาสตร์จอมโหดก็ใช้เรดาร์ติดตามจนเจอ และเมื่อเกิดสถานการณ์อันบีบคั้น มนุษย์ทดลองหญิงจึงตัดสินใจทำบางอย่างเพื่อให้ทุกอย่างสิ้นสุดลง

ชาร์ต
-----

| ชาร์ต (พ.ศ. 2560) | อันดับสูงสุด |
| --- | --- |
| จีเอ็มเอ็ม แกรมมี่ จีเมมเบอร์ มิวสิก ซองชาร์ตท็อป 100 | 23 |
| แคทเรดิโอ ชาร์ต 30 | 18 |
|

อ้างอิง
-------

1. ↑  100 อันดับ เพลงไทยที่เพราะและฮิตที่สุด Gmember Chart Top 100 ประจำวันที่ 5-11 มีนาคม 2560
2. ↑  "New Cat เพลงใหม่ประจำสัปดาห์ 25 June - 1 July 2017". คลังข้อมูลเก่าเก็บจากแหล่งเดิมเมื่อ 2017-06-08. สืบค้นเมื่อ 2017-07-04.
**วัดสรรพยาวัฒนาราม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมฝั่งแม่น้ำเจ้าพระยา ในตำบลสรรพยา อำเภอสรรพยา จังหวัดชัยนาท

วัดสรรพยาวัฒนาราม เดิมชื่อว่า **วัดเสาธงหิน** หรือ **วัดวังหิน** เดิมก่อนนี้บริเวณหน้าวัดเป็นวังน้ำวนน้ำหมุนเป็นเกลียวเหมือนเสาหิน ตั้งวัดเมื่อ พ.ศ. 2410 มีหลวงพ่อเขียวเป็นเจ้าอาวาสรูปแรก (พ.ศ. 2415–2435) ภายหลังเปลี่ยนชื่อมาเป็น "วัดสรรพยาวัฒนาราม" เมื่อ พ.ศ. 2495 ปีมะเส็ง ได้รับพระราชทานวิสุงคามสีมาเมื่อวันที่ 20 กุมภาพันธ์ พ.ศ. 2500

อาคารเสนาสนะที่สำคัญ ได้แก่ วิหารน้อยก่ออิฐถือปูน สันนิษฐานว่าสร้างขึ้นราว พ.ศ. 2435–2465 ขนาด 4 ห้อง กว้าง 5.00 เมตร ยาว 11.50 เมตร (รวมเฉลียงด้านหลัง) และลดชั้นที่ด้านหลังมีเสาร้าง ส่วนด้านหน้าก่อเป็นซุ้มโค้งรูปกลีบบัว มีประติมากรรมปูนปั้น เรียกว่า *พระฉาย* เป็นองค์พระพุทธเจ้าประทับยืนปางถวายเนตร พร้อมพระอัครสาวก 2 องค์ หลังคามุงกระเบื้องดินเผาหางแหลมไม่เคลือบ สันและหลบกระเบื้องหลังคาเป็นปูนปั้น หน้าบันด้านหน้าเป็นปูนปั้นประดับเครื่องถ้วย หน้าบันด้านหลังเป็นไม้แนบกระดานตีตั้ง ผนังด้านหลังก่ออิฐถือปูนปั้นสูงจรดอกไก่ พื้นภายนอกและภายในปูอิฐขนาดใหญ่ทับหน้าด้วยปูนทรายภายในอาคารห้องสุดท้ายทำฐานชุกชีประดิษฐานพระพุทธรูปประทับนอนหงายในหีบพระบรมศพ โดยพระบาทยืนพ้นหีบออกมาที่ปลายพระบาท ชาวบ้านเรียกว่า *ปางแหย่เท้า* มีพระมหากัสสปะ ซึ่งเป็นพระอรหันต์สาวกและพระสาวกรวมอีก 4 รูป นั่งกราบสักการะอยู่ปลายพระบาท

อ้างอิง
-------

1. ↑  "วัดสรรพยาวัฒนารามและพระพุทธรูปปางกราบพระบรมศพ". กระทรวงการท่องเที่ยวและกีฬา.
2. ↑  "วัดสรรพยาวัฒนาราม". สำนักงานพระพุทธศาสนาแห่งชาติ.
3. ↑  "ศุกร์ (สุข) ละวัด แวะไปที่วัดสรรพยาวัฒนาราม". The Bangkok Insight.
4. ↑  "ชัยนาทชวนเที่ยวงานวัดสรรพยา ชมวิหารน้อยอายุ 120 ปี กราบพระพุทธรูปปางแหย่เท้า". ไทยโพสต์.

คอมมอนส์ มีภาพและสื่อเกี่ยวกับ:  
**วัดสรรพยาวัฒนาราม**
เมื่ออนุภาคสองตัวมีปฏิสัมพันธ์ต่อกัน ภาคตัดขวางร่วมกันของทั้งสองอนุภาค คือ บริเวณที่ผกผันกับการเคลื่อนที่สัมพัทธ์ของทั้งสองอนุภาค นั่นคือบริเวณที่เกิดการกระเจิงต่อกันนั่นเอง ถ้าอนุภาคเป็นทรงกลมไม่ยืดหยุ่น ภาคตัดขวางจะเกิดเฉพาะตอนที่อนุภาคทั้งสองสัมผัสกันเท่านั้น ดังนั้น ภาคตัดขวางของการกระเจิงมีความสัมพันธ์กับขนาดของอนุภาค แต่ถ้าหากอนุภาคมีปฏิสัมพันธ์กันอันเนื่องมาจากแรงที่ระยะต่าง ๆ เช่น แรงโน้มถ่วง แรงแม่เหล็กไฟฟ้า เป็นต้น ภาคตัดขวางของการกระเจิงจะมีขนาดใหญ่กว่าขนาดของอนุภาค เมื่อเราระบุให้ภาคตัดขวางเป็นฟังก์ชันของตัวแปรในสถานะสุดท้ายของอนุภาค เช่น มุม พลังงาน เป็นต้น เราจะเรียกว่า **differential cross section** แต่เมื่อภาคตัดขวางคือบริเวณทั้งหมดที่มุมของการกระเจิงกวาดไปได้ จะเรียกว่า **total cross section** ภาคตัดขวางถูกระบุด้วย *σ* (sigma) มีหน่วยเดียวกันกับพื้นที่

ภาคตัดขวางของการกระเจิงอาจถูกบัญญัติในเรื่อง ฟิสิกส์นิวเคลียร์ ฟิสิกส์อะตอม และฟิสิกส์ของอนุภาค หัวข้อการชนของลำอนุภาคพุ่งชนเป้า ความน่าจะเป็นของการเกิดการกระเจิงใด ๆ เป็นสัดส่วนของภาคตัดขวางของการกระเจิงนั้น ดังนั้น การเจาะจงภาคตัดขวางของการกระเจิง คือ ตัวแทนของความน่าจะเป็นของการกระเจิงที่อาจจะเกิดขึ้นได้

ในการวัดอัตราของการกระเจิงขึ้นอยู่กับตัวแปรเกี่ยวกับการทดลอง เช่น ความหนาแน่นของวัสดุที่เป็นเป้า ความเข้มของลำอนุภาค ประสิทธิภาพของตัววัดของเครื่องมือ มุมที่ติดตั้งเครื่องมือวัด เป็นต้น
จีดีพีต่อหัว (พีพีพี) ในปี ค.ศ. 2014
**ภาวะเสมอภาคของอำนาจซื้อ** (อังกฤษ: purchasing power parity, PPP) หรือ **ประสิทธิผลของเงิน** เป็นค่าค่าหนึ่งที่เกิดจากการประมาณทางเทคนิคโดยใช้ทฤษฎีเศรษฐศาสตร์เพื่อคำนวณหาระดับการบริโภคสินค้าและบริการในแต่ละประเทศ โดยใช้ราคาสินค้าและบริการในสหรัฐอเมริกาเป็นฐานในการคำนวณ และแสดงผลในสกุลเงินดอลลาร์สหรัฐ

ในบริบทของจีดีพี
----------------

จีดีพีแบบความเสมอภาคของอำนาจซื้อ จะสะท้อนว่าประเทศนั้น ๆ ได้ผลิตสินค้าและบริการรวมกันมากน้อยแค่ไหนหากใช้ราคาสินค้าและบริการในสหรัฐอเมริกาเป็นฐานในการคำนวณ อาทิ ประเทศไทยผลิตน้ำตาลในหนึ่งปีได้หนึ่งแสนตัน การคำนวณแบบ PPP จะไม่สนว่าหนึ่งแสนตันนี้จะจำหน่ายในประเทศและส่งออกได้เงินเป็นจำนวนเงินเท่าไหร่ แต่เราจะสนว่าราคาน้ำตาลในสหรัฐอเมริกาเป็นเท่าไหร่แล้วจึงนำราคานั้นมาคำนวณมูลค่า ก็จะได้เป็น PPP จากภาคอุตสาหกรรมน้ำตาลของไทย

ดังนั้นจีดีพีแบบอำนาจซื้อจะสะท้อนอำนาจการบริโภคหรือชีวิตความเป็นอยู่ได้ดีกว่าจีดีพีแบบตัวเงิน ประเทศกำลังพัฒนา มักจะมีจีดีพี (พีพีพี) สูงกว่าจีดีพี (ตัวเงิน) อาทิ

ข้อมูลปี ค.ศ. 2014| ประเทศ | จีดีพีต่อหัว (ตัวเงิน) | จีดีพีต่อหัว (พีพีพี) | อัตราทด |
| --- | --- | --- | --- |
| อินเดีย | 1,630 ดอลลาร์สหรัฐ | 5,833 ดอลลาร์สหรัฐ | 3.58 |
| ไทย | 5,560 ดอลลาร์สหรัฐ | 14,660 ดอลลาร์สหรัฐ | 2.63 |
| แอฟริกาใต้ | 6,477 ดอลลาร์สหรัฐ | 13,046 ดอลลาร์สหรัฐ | 2.01 |
| สหรัฐอเมริกา | 54,598 ดอลลาร์สหรัฐ | 54,598 ดอลลาร์สหรัฐ | 1.00 |
| เดนมาร์ก | 60,634 ดอลลาร์สหรัฐ | 44,862 ดอลลาร์สหรัฐ | 0.74 |

จากข้อมูลข้างต้น จะพบว่า แอฟริกาใต้มีรายได้ตัวเงินต่อหัวสูงกว่าประเทศไทย แต่กลับมีอำนาจซื้อต่อหัวต่ำกว่าไทย ซึ่งสามารถสะท้อนได้ว่า "ในประเทศไทยสามารถใช้เงินในจำนวนที่น้อยกว่าเพื่อบริโภคสินค้าและบริการที่มากกว่าในประเทศแอฟริกาใต้" และเมื่อพิจารณาอัตราทดแล้ว (อำนาจซื้อต่อหัว/รายได้ตัวเงินต่อหัว) จะพบว่า ในบรรดาห้าประเทศนี้ ชาวอินเดียสามารถใช้เงินได้มีประสิทธิผลมากที่สุด (สินค้าและบริการมีราคาถูกที่สุด) ในขณะที่ชาวเดนมาร์กนั้นมีราคาสินค้าและบริการแพงที่สุด

อ้างอิง
-------

1. ↑  GDP per capita (current US$) *ธนาคารโลก*
2. ↑  GDP per capita, PPP (current international $) *ธนาคารโลก*
**นิวพลอต**  (gnuplot) เป็นซอฟต์แวร์ฟรีที่ใช้ในการวาดกราฟ โดยรับคำสั่งจากหน้าจอใช้แบบข้อความ หรือจากคอมมานด์ไลน์ ผู้ใช้สามารถพิมพ์ฟังก์ชันคณิตศาสตร์ลงไปและโปรแกรมจะแสดงกราฟให้ทันที และยังมีลูกเล่นในการจัดปรับเปลี่ยนรูปกราฟได้อีกมาก โปรแกรมดังกล่าวใช้ได้บนคอมพิวเตอร์และระบบปฏิบัติการส่วนใหญ่ (ลีนุกซ์, ยูนิกซ์, ไมโครซอฟท์วินโดวส์, แมคโอเอสเท็น)

นิวพลอตสามารถวาดผลลัพธ์ออกหน้าจอได้ทันที หรือวาดลงแฟ้มกราฟิกหลายชนิด ซึ่งรวมถึง PNG, EPS, SVG, JPEG และอีกมาก มันสามารถสร้างโค้ด LaTeX สำหรับใช้ในโปรแกรมจัดหน้าเอกสาร LaTeX ได้ทันทีอีกด้วย

gnuplot ถูกใช้เป็นโปรแกรมพลอตสำหรับโปรแกรม GNU Octave, แม็กซิมา และ gretl และเราสามารถใช้มันได้จากภาษาสคริปต์ต่าง ๆ เช่น ภาษาเพิร์ล (ผ่าน CPAN) , ภาษาไพทอน (ผ่าน Gnuplot-py และ SAGE) , ภาษารูบี (ผ่าน rgnuplot) และ Smalltalk (Squeak และ GNU Smalltalk). นิวพลอตเขียนด้วยภาษาซี

ตัวอย่างคำสั่ง
--------------

ในกรณีวาดกราฟ {\displaystyle y=sin(x)} นั้นจะใช้คำสั่ง:

`plot sin (x)`

สัญญาอนุญาต
-----------

ชื่อของโปรแกรมนิวพลอต (gnuplot) แม้จะสะกดคล้ายกับโครงการกนู แต่นิวพลอตก็ไม่ได้เกี่ยวข้องกับโครงการกนูแต่อย่างใด รวมทั้งไม่ได้ใช้สัญญาอนุญาตสาธารณะทั่วไปของกนูอีกด้วย อย่างไรก็ตามโปรแกรมของโครงการกนูบางตัวนั้นใช้งานนิวพลอต เพื่อแสดงความแตกต่างให้ชัดเจนออกจากโปรแกรมในโครงกนู ชื่อนิวพลอตจึงเลือกใช้ตัวอักษรพิมพ์เล็ก (gnuplot) 

ชื่อของโปรแกรมนี้ในตอนแรกถูกเลือกเพื่อให้แตกต่างจากโปรแกรมที่ชื่อ "newplot" และเป็นการพบกันครึ่งทางระหว่างชื่อ 
"llamaplot" และ "nplot"

โปรแกรมดังกล่าวแจกจ่ายภายใต้สัญญาอนุญาตที่อนุญาตให้ทำสำเนาและแก้ไขซอร์สโค้ดได้ อย่างไรก็ตามการแจกจ่ายรุ่นที่ถูกแก้ไขนั้น อนุญาตให้แจกจ่ายได้ในรูปแบบของแพตช์เท่านั้น (ไม่อนุญาตให้แจกจ่ายโปรแกรมที่ถูกแก้ไขตัวเต็ม)

อ้างอิง
-------

1. 1 2  ชื่อของ gnuplot

แหล่งข้อมูลอื่น
---------------

* เว็บไซต์ของ นิวพลอต
**นิวซีแลนด์เน็กซ์ท็อปโมเดล** (*New Zealand's Next Top Model* หรือในชื่อย่อว่า *NZNTM*) เป็นรายการเรียลลิตี้โชว์ที่ออกอากาศอยู่ทางช่อง TV3 โดยจะทำการคัดเลือกหญิงสาวจากทั่วประเทศที่ใฝ่ฝันอยากที่จะเป็นนางแบบ ในเงื่อนไขที่ว่า ผู้สมัครเข้าแข่งขันต้องไม่เคยทำงานหรือทำสัญญากับบริษัทโมเดลลิ่งใดๆ มาก่อนเลยในระยะเวลา 5 ปี โดยผู้เข้าแข่งขันจะต้องผ่านบททดสอบมากมาย และผู้ชนะเพียงหนึ่งเดียวจะได้เซ็นสัญญากับเอเจนซี่ ขึ้นปกนิตยสาร CLEO และเป็นใบเบิกทางสำหรับอาชีพนางแบบต่อไป

รายการนี้ได้ซื้อลิขสิทธิ์มาจากรายการ อเมริกาส์เน็กซต์ท็อปโมเดล ซึ่งจัดทำโดยสุดยอดนางแบบและพิธีกรรายการโทรทัศน์ ไทรา แบงส์ โดยเริ่มฉายครั้งแรกในปี พ.ศ. 2546 ซึ่งได้ประสบความสำเร็จเป็นอย่างมาก นอกจากนี้หลายๆ ประเทศยังได้ติดต่อขอซื้อลิขสิทธิ์รูปแบบรายการไปสร้างและออกอากาศในประเทศนั้นๆ ด้วย 

อเมริกาเน็กซ์ท็อปโมเดล เริ่มฉายในประเทศนิวซีแลนด์ครั้งแรกในปี พ.ศ. 2547 ทางช่อง TV3 ซึ่งได้รับความนิยมเป็นอย่างมาก และในปี 2552 นิวซีแลนด์ก็ได้ซื้อลิขสิทธิ์รายการมาได้สำเร็จ สำหรับฤดูกาลแรกของนิวซีแลนด์ เน็กซ์ ท็อป โมเดล นั้นยังได้ออกอากาศพร้อมกับ อเมริกา เน็กซ์ ท็อป โมเดล ฤดูกาลที่ 13 อีกด้วย

นิวซีแลนด์เน็กซ์ท็อปโมเดล ประสบความสำเร็จมากในการออกฉาย แต่ถึงกระนั้นฤดูกาลที่ 2 ที่จะสร้างในปี 2009 จำเป็นต้องยกเลิกไปก่อนเพราะปัญหาด้านงบประมาณ แต่คาดว่าจะได้สร้างอีกครั้งภายในหรือหลังปี 2010

นอกจากนี้ นิวซีแลนด์เน็กซ์ท็อปโมเดล ยังได้ฉายในประเทศ ออสเตรเลีย ทางช่อง FOX8 อีกด้วย

ฤดูกาล
------

| **ฤดูกาล** | **วันที่ออกอากาศ** | **ผู้ชนะเลิศ** | **รองชนะเลิศ** | **ผู้เข้าแข่งขัน (เรียงตามลำดับคนออก)**  | **จำนวนผู้เข้าแข่งขัน** | **ประเทศที่ได้ไป** |
| --- | --- | --- | --- | --- | --- | --- |
| 1 | 13 มีนาคม, 2552 | คริสโตเบลล์ กรีเออสัน-ไรย์รี่ | ลอว์ร่า สคีฟเฟ่ | ทิฟฟานี บัตเลอร์, ซาร่าห์ เยียร์เบอรี่, โอลิเวีย เมอร์ฟี่, รีห์แอนนอน ลอว์เรนซี่, อาโจห์ โชล์, รีเบคก้า โรส ฮาร์วี่, ลูซี่ เมอร์ฟี่, เทรีลเลจห์ เฟลิเซีย โบรค, วิคตอเรีย วิลเลียมส์, รูบี้ ฮิกกินส์, โฮแซนน่า โฮสฟอล | 13 | ออสเตรเลีย ซิดนีย์ สหรัฐ ลอสแอนเจลิส |
| 2 | 6 สิงหาคม, 2553 | แดเนียล ฮาเยส | มิเคล่า สทีนแคมป์ | เอสเทล เคอร์ด, เจมี่ ฮิมิโอน่า, อาฟรีน วาซ, เอมิเลีย จอรจ์ช, อีวา ดันแคนน์, ลอเรน แบ็กส์, ฮอลลี่ พอทธ่อน, เนลลี่ เจนคินส์, ลาร่า คิงส์เบียร์, ดาโกต้า บิดเดิ้ล, คอร์ทาเนย์ สก็อตฮิลล์, เอลซ่า เจนคินส์ | 14 | ไทย ภูเก็ต |
| 3 | 000000002011-06-10-000010 มิถุนายน 2011 | **Brigette Thomas** | Bianca Cutts-KaramanRosanagh Wypych | Aminah Mohamed, Holly Reid, Yanna Hampe, Briana Allen, Amber Douglas, Tyne Aitken, Arihana Taiaroa, Aroha Newby, Hillary Cross, A.J. Moore, Issy Thorpe | 14 | สหรัฐอาหรับเอมิเรตส์อาบูดาบี |

อ้างอิง
-------

แหล่งข้อมูลอื่น
---------------

* เว็บไซต์อย่างเป็นทางการ (อังกฤษ)
ชิ้นส่วนที่สำคัญของไม้คิว
**ไม้คิว** (อังกฤษ: Cue Stick) หรือ **ไม้คิวสนุกเกอร์** (snooker cue) **ไม้คิวพูล** (pool cue) เป็นอุปกรณ์หลักในเกม สนุกเกอร์ พูล หรือ แครอมบิลเลียด (carom billiards) ใช้ในการแทงลูกคิว ไม้คิวเป็นแท่งเรียวมีความยาวประมาณ 58 นิ้ว (1.5 เมตร) และมีน้ำหนัก 18-21 ออนซ์ (510-600 กรัม) สำหรับพูล (สั้นกว่านี้สำหรับ แครอมบิลเลียด และยาวกว่านี้สำหรับ สนุกเกอร์ และน้ำหนักเบาสำหรับทั้งสอง) ไม้คิวส่วนใหญ่จะทำจากไม้ แต่บางครั้งปกคลุมหรือสลักด้วยวัสดุอื่นๆ รวมทั้ง แกรไฟต์ คาร์บอนไฟเบอร์ หรือ ไฟเบอร์กลาส ในอดีตคำว่า คิว (Cue) ในภาษาอังกฤษก่อนหน้านี้เริ่มใช้ตั้งแต่ศตวรรษ 16 ถึงศตวรรษที่ 19 นั้นคือ **billiard stick** (ไม้บิลเลียด)

อ้างอิง
-------

1. ↑  "Cue Maker and Cues Glossary". *EasyPoolTutor*. 2003–2007. คลังข้อมูลเก่าเก็บจากแหล่งเดิมเมื่อ 2007-12-11. สืบค้นเมื่อ 2007-12-01.`{{cite web}}`: CS1 maint: date format (ลิงก์)
2. ↑  Everton, Clive (1986). *The History of Snooker and Billiards* (rev. ver. of *The Story of Billiards and Snooker*, 1979 ed.). Haywards Heath, UK: Partridge Pr. pp. 8–11. ISBN 1-85225-013-5.
3. ↑  *Oxford English Dictionary* (2nd ed.). Oxford: Oxford U. Pr. 1989. "billiard stick" entry.